b"\n_START_ARTICLE_\nVirtualnost\n_START_PARAGRAPH_\nVirtualnost se v vsakdanjem \xc5\xbeivljenju nana\xc5\xa1a na nekaj, kar naj bi obstajalo, vendar ni realno. Iraz izhaja iz angle\xc5\xa1kega jezika, kot pridevnik virtual (po Oxford Advanced Learner's Dictionary iz leta 1994) je pojmovan kot\xc2\xa0\xc2\xbbbiti ali vesti se kot nekaj, kar je opisano, ampak ni sprejeto kot tako\xc2\xab._NEWLINE_Pierre Levy (2001) nekoliko bolj filozofsko definira virtualno kot tisto, ki obstaja potencialno in ne dejansko. Potemtakem je vsaka entiteta virtualna, \xc4\x8de je deteritorializirana, sposobna manifestacij ob druga\xc4\x8dnem \xc4\x8dasu in kraju, ne da bi bila vezana na to\xc4\x8dno dolo\xc4\x8den kraj ali \xc4\x8das. Na primer: kakor hitro informacija najde pot v kibernetski prostor, postane virtualna, kar pomeni, da je takoj na voljo uporabniku, neodvisno od prostorskih koordinat njenega fizi\xc4\x8dnega medija (ra\xc4\x8dunalnika, GSM telefona ipd.)._NEWLINE_V splo\xc5\xa1nem lahko razlikujemo med dvema tipoma virtualnih prostorov, in sicer omejenimi oziroma zaprtimi (CD-ROMi, igrice, simulacij...) in pa tistimi, ki so dostopni preko omre\xc5\xbeja in odprti za interakcije, preoblikovanja ter povezave z drugimi svetovi in okolji."